stanford-oval/wikipedia huggingface dataset:
רומן גריפין דייוויס
פרסים ומועמדויות

| שנה | פרס | קטגוריה | מועמד | תוצאה | הערה |
| --- | --- | --- | --- | --- | --- |
| 2020 | פרסי איגוד מבקרי הקולנוע האמריקאי | השחקן הצעיר הטוב ביותר | ג'וג'ו ראביט | זכייה |  |
| 2020 | פרס גלובוס הזהב | השחקן הטוב ביותר - סרט קומדיה או מוזיקלי | ג'וג'ו ראביט | מועמדות |  |
| 2020 | פרס גילדת שחקני המסך | הופעה יוצאת מן הכלל של אנסמבל בסרט קולנוע (אנ') | ג'וג'ו ראביט | מועמדות |  |
| שנה | פרס | קטגוריה | מועמד | תוצאה | הערה |
| --- | --- | --- | --- | --- | --- |
| 2019 | איגוד מבקרי הקולנוע של שיקגו (אנ') | השחקן המבטיח ביותר | ג'וג'ו ראביט | מועמדות |  |
| 2019 | חוג מבקרי הקולנוע של פלורידה (אנ') | פרס פריצת הדרך ע"ש פולין קייל | ג'וג'ו ראביט | מועמדות |  |
| 2019 | איגוד המבקרים של הוליווד (אנ') | ההופעה הטובה ביותר של שחקנ/ית בן/בת 23 ומטה | ג'וג'ו ראביט | מועמדות |  |
| 2019 | איגוד עיתונאי הקולנוע של אינדיאנה | פריצת השנה | ג'וג'ו ראביט | מועמדות |  |
| 2019 | אגודת מבקרי הקולנוע של לאס וגאס | שחקן קולנוע | ג'וג'ו ראביט | מועמדות |  |
| 2019 | איגוד מבקרי הקולנוע של צפון טקסס | השחקן החדש הטוב ביותר | ג'וג'ו ראביט | זכייה |  |
| 2019 | האיגוד המקוון של מבקרות הקולנוע | הופעה פורצת דרך | ג'וג'ו ראביט | מועמדות |  |
| 2019 | פרס אגודת מבקרי הקולנוע של פיניקס | הופעה פורצת דרך | ג'וג'ו ראביט | זכייה |  |
| 2019 | פרס אגודת מבקרי הקולנוע של פיניקס | ההופעה הטובה ביותר של צעיר/ה | ג'וג'ו ראביט | זכייה |  |
| 2019 | אגודת מבקרי הקולנוע של סן דייגו (אנ') | אמן/ית פורץ/ת דרך | ג'וג'ו ראביט | מועמדות |  |
| 2019 | אגודת מבקרי הקולנוע של סיאטל (אנ') | ההופעה הטובה ביותר של צעיר/ה | ג'וג'ו ראביט | מועמדות |  |
| 2019 | איגוד מבקרי הקולנוע של וושינגטון די.סי. (אנ') | ההופעה הטובה ביותר של צעיר/ה (אנ') | ג'וג'ו ראביט | זכייה |  |
| 2020 | איגוד מבקרי הקולנוע של מרכז אוהיו | אמן/ית קולנוע פורץ/ת דרך | ג'וג'ו ראביט | מועמדות |  |
| 2020 | פרס דוריאן (אנ') | הכוכב העולה של השנה | ג'וג'ו ראביט | מועמדות |  |
| 2020 | חוג מבקרי הקולנוע של לונדון (אנ') | השחקן/ית הצעיר/ה של השנה (אנ') | ג'וג'ו ראביט | מועמדות |  |
| 2020 | איגוד מבקרי הקולנוע של מיוזיק סיטי | השחקן הצעיר הטוב ביותר | ג'וג'ו ראביט | מועמדות |  |
| 2021 | פרס סאטורן | ההופעה הטובה ביותר של שחקנ/ית צעיר/ה (אנ') | ג'וג'ו ראביט | בהמתנה |  |
הערות שוליים

↑  "Roman Griffin Davis". Golden Globes (באנגלית). נבדק ב-2020-02-18.
1 2  Grobar, Matt (2019-12-09). "12-Year-Old 'Jojo Rabbit' Star Roman Griffin Davis Nabs Golden Globe Nomination With First Screen Performance". Deadline Hollywood (באנגלית). נבדק ב-2020-02-18.
↑  Cooper, Mariah (2020-01-12). "5 Things to Know About 'Jojo Rabbit' Star Roman Griffin Davis". Us Weekly (באנגלית אמריקאית). נבדק ב-2020-02-18.
1 2  Nguyen, Hanh (2019-10-26). "How "Jojo Rabbit" crafted that hilarious yet horrifying "Heil Hitler" scene". Salon (באנגלית). נבדק ב-2020-02-18.
↑  Bullmore, Harry (10 בדצמבר 2019). "Sussex boy, 11, features alongside Hollywood superstars in new film". The Argus (באנגלית). נבדק ב-2020-02-18. {{cite web}}:  (עזרה)
1 2  "2019 WAFCA Award Winners". Washington D.C. Area Film Critics Association. נבדק ב-2020-02-18.
1 2  Malkin, Marc (2019-12-08). "Critics' Choice: 'The Irishman,' 'Once Upon a Time in Hollywood' Lead Movie Nominations". Variety (באנגלית). נבדק ב-2020-02-18.
↑  Wiseman, Andreas (17 בינואר 2020). "Matthew Goode And Annabelle Wallis Join Keira Knightley And Roman Griffin Davis In Christmas Pic 'Silent Night'". Deadline Hollywood. נבדק ב-15 במרץ 2020. {{cite web}}:  (עזרה)
↑  Hipes, Patrick (11 בדצמבר 2019). "SAG Awards Nominations: 'Bombshell', 'The Irishman', 'Once Upon A Time In Hollywood' Top Film List, 'Maisel,' 'Fleabag' Score In TV – Complete List Of Noms". Deadline Hollywood. נבדק ב-9 בינואר 2020. {{cite web}}:  (עזרה)
↑  "2019 San Diego Film Critics Society's Awards". San Diego Film Critics Society (באנגלית אמריקאית). 9 בדצמבר 2019. נבדק ב-9 בינואר 2020. {{cite web}}:  (עזרה)
↑  Nordyke, Kimberly (8 בינואר 2020). "'Parasite' Tops Dorian Awards With 5 Wins". The Hollywood Reporter. נבדק ב-9 בינואר 2020. {{cite web}}:  (עזרה)
↑  Saturn Awards Nominations: ‘Star Wars: Rise Of Skywalker’, ‘Tenet’, ‘Walking Dead’, ‘Outlander’ Lead List, Deadline
קוי לראי

| --- | --- |

 לידה:  11 במאי 1997 (בת 27) בוסטון, ארצות הברית 
 שם במה:  Coi Leray 
 מוקד פעילות:  ארצות הברית 
 תקופת הפעילות:  מ-2017 
 שפה מועדפת:  אנגלית 
 חברת תקליטים:  אפטאון רקורדס, ריפבליק רקורדס 
 www.coileray.com
 פרופיל ב-IMDb
 
בריטאני קולינס (באנגלית: Brittany Collins; נולדה ב-11 במאי 1997), הידועה בשם הבמה קוי לראי (Coi Leray), היא ראפרית, זמרת ופזמונאית אמריקאית.
ביוגרפיה

בריטאני קולינס נולדה ב-11 במאי 1997 בבוסטון. היא בתו של הראפר ואיש התקשורת האמריקאי בנזינו (אנ'), ולה חמישה אחים. הוריה של לראי התגרשו לאחר שאביה עזב את מגזין The Source (אנ'). היא החלה לעשות מוזיקה בגיל 14. בגיל 16 לראי נשרה מהתיכון והחלה לעבוד במכירות.
לאחר שפרשה מעבודתה, ב-2017 הוציאה את סינגל הבכורה שלה, "G.A.N.‎" באמצעות SoundCloud. ב-2018 הוציאה את סינגל הפריצה שלה, "Huddy", ומיקסטייפ הבכורה שלה, Everythingcoz. בדצמבר 2018 השתתפה בשיר "Save the Day" של הראפר האמריקאי סקי מאסק דה סלאמפ גאד והזמר ג'אקיז מתוך הפסקול של הסרט ספיידרמן: ממד העכביש.
בינואר 2019 יצא המיקסטייפ השני שלה, EC2, על ידי חברת התקליטים ריפבליק רקורדס. באותה השנה, ליוותה את הראפר טריפי רד בסיבוב ההופעות שלו "Life's a Trip" והשתתפה בשירו, "Everything BoZ" מתוך אלבומו השני, !.
באוגוסט 2020 הוציאה את מיני-אלבום הבכורה שלה, Now or Never. בינואר 2021 הוציאה את הסינגל "No More Parties", שהפך לשירה הראשון שנכנס למצעד הבילבורד הוט 100, כשהגיע בשיאו למקום ה-26. בפברואר 2021 יצא רמיקס לשיר בהשתתפות הראפר האמריקאי ליל דורק. לסינגל הוענק תואר הזהב מטעם איגוד תעשיית ההקלטות האמריקאי באפריל 2021. במרץ 2021 הוציאה לראי את הסינגל "Big Purr (Prrdd)", בהשתתפות הראפר האמריקאי פו שייסטי, שהגיע למקום ה-69 במצעד הבילבורד הוט 100.
בשנת 2025 דיבבה בסרט האנימציה הקומי "Sneaks".
דיסקוגרפיה > מיקסטייפים

2018: Everythingcoz
2019: EC2
דיסקוגרפיה > מיני-אלבומים

2020: Now or Never
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2024 | פרס גראמי | הקלטת הפופ דאנס הטובה ביותר | "Baby Don't Hurt Me" (עם דייוויד גטה ואן-מארי) | מועמדות |  |
| 2024 | פרס גראמי | ביצוע הראפ הטוב ביותר | "Players" | מועמדות |  |
| 2024 | פרס בחירת הקהל | האמן החדש של השנה | קוי לראי | מועמדות |  |
| 2024 | פרס המוזיקה של iHeartRadio | שיר הדאנס של השנה | "Baby Don't Hurt Me" (עם דייוויד גטה ואן-מארי) | מועמדות |  |
| 2024 | פרס בחירת הילדים של ניקלודיאון | שיתוף פעולה מוזיקלי אהוב | "Baby Don't Hurt Me" (עם דייוויד גטה ואן-מארי) | מועמדות |  |
פרסים ומועמדויות > הופעות ברשימות

2025: פורבס 30Under30
הערות שוליים

↑  Blair, Robert (7 במאי 2021). "Coi Leray & Benzino's Family History & Beef, Explained". HotNewHipHop (באנגלית). נבדק ב-27 במאי 2021. {{cite web}}:  (עזרה)
↑  "Coi Leray". HotNewHipHop (באנגלית).
↑  Cheng, Vivian (20 בדצמבר 2019). "Year of the Coi". Office Magazine (באנגלית). נבדק ב-14 באפריל 2021. {{cite web}}:  (עזרה)
1 2 3  Ju, Shirley (21 בפברואר 2019). "Coi Leray Is Feeling Cozy With Her Fame". LA Weekly (באנגלית). נבדק ב-12 באפריל 2021. {{cite web}}:  (עזרה)
↑  Smith, Talia Tabatha Binx (28 בפברואר 2019). "Women in Hip-Hop: The Voices of Our Generation". Paper (באנגלית). נבדק ב-14 באפריל 2021. {{cite web}}:  (עזרה)
↑  "Coi Leray On Fetty Wap 'Better Days' Collab And Why It's Special To Be A Woman Rapper Now". BET (באנגלית). 16 ביוני 2020. נבדק ב-12 באפריל 2021. {{cite web}}:  (עזרה)
↑  Cho, Regina (18 בינואר 2019). "Coi Leray On Her Rise to Fame & Deal With Republic Records: Exclusive". Billboard (באנגלית). נבדק ב-14 באפריל 2021. {{cite web}}:  (עזרה)
↑  Chin, Mallory (23 בדצמבר 2018). "Trippie Redd Announces 'Life's A Trip' Tour". Hypebeast (באנגלית). נבדק ב-14 באפריל 2021. {{cite web}}:  (עזרה)
↑  Ju, Shirley (17 בספטמבר 2019). "Trippie Redd talks new '!' album, XXXTentacion, Lil Wayne, Coi Leray relationship and more". Revolt (באנגלית). נבדק ב-14 באפריל 2021. {{cite web}}:  (עזרה)
↑  Rouhani, Neena (8 באפריל 2021). "Billboard's R&B/Hip-Hop Rookie of the Month for April: Coi Leray". Billboard (באנגלית). נבדק ב-13 באפריל 2021. {{cite web}}:  (עזרה)
↑  Espinoza, Joshua (11 במרץ 2021). "Watch Coi Leray's Video for "No More Parties" Remix f/ Lil Durk". Complex (באנגלית). נבדק ב-13 באפריל 2021. {{cite web}}:  (עזרה)
↑  Callas, Brad (26 במרץ 2021). "Pooh Shiesty Joins Coi Leray on New Song "Big Purr (Prrdd)"". Complex (באנגלית). נבדק ב-13 באפריל 2021. {{cite web}}:  (עזרה)
↑  Saponara, Michael (9 באפריל 2021). "Coi Leray Gets 1M Instagram 'Big Prrdd' Likes With Slow-Motion Twerk". HipHopDX (באנגלית). נבדק ב-13 באפריל 2021. {{cite web}}:  (עזרה)
↑  2024 GRAMMY Nominations: See The Full Winners & Nominees List | GRAMMY.com, grammy.com
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  2024 iHeartRadio Music Awards: See The Full List Of Winners, iHeart (באנגלית)
↑  Every Kids’ Choice 2024 Winner!, Nick (באנגלית)
↑  Forbes 30 Under 30 2025: Celebrities, Forbes (באנגלית)
| --- | --- |
בקרת זהויות :  BnF: cb18071498m (data)  ISNI: 0000 0004 7945 7790  LCCN: no2019034079  MusicBrainz: e1115c6a-6705-4d17-bbf2-0efd2ef1bbb2  NSK: 000415636  VIAF: 43155224523084372602   WorldCat (עם VIAF): 43155224523084372602
משה קליין (זמר)

| --- | --- |

 לידה:  ספטמבר 1994  (בן 30) אשדוד, ישראל 
 מוקד פעילות:  ישראל
 תקופת הפעילות:  מ-2015
 עיסוק:  זמר
 סוגה:  מוזיקה חסידית, מוזיקה מזרחית, מוזיקה יהודית מקורית
 סוג קול:  בריטון
 שפה מועדפת:  עברית
 שיתופי פעולה בולטים:  אלחנן אלחדד, אלי קליין ואיצי ברי, יאיר ואייל שרקי, קובי ברומר, גד אלבז, בני פרידמן
 
מֹשֶה קְלַיין (נולד בספטמבר 1994) הוא זמר חרדי ישראלי.
ביוגרפיה

נולד באשדוד בשם משה חדד. אביו ממוצא תוניסאי ואמו מאוקראינה.
קריירה מוזיקלית

קליין החל את דרכו המוזיקלית עוד בהיותו נער כשהתמודד בתוכנית הריאלטי הקול הבא, שם החל להתפרסם. בעודו בתחרות החליט לשנות את שם משפחתו מ"חדד" ל"קליין", שם המשפחה של אשתו. הוא הגיע לשלב הגמר של התחרות וסיים במקום השלישי.
בנובמבר 2016 הוציא את הסינגל הראשון שלו - "דבר נאה ומתקבל" בלחנו של אלי קליין.
ביוני 2019, שבועיים לאחר שניצל כשרכבו נשרף, הוציא את הסינגל "נס" אותו כתב והלחין אלחנן אלחדד.
בינואר 2019 הוציא יחד עם קובי ברומר קאבר לשיר "לבחור נכון" של הזמר אמיר דדון. בהמשך אותה שנה (אוגוסט 2019) הוציאו השניים את המשאפ החרדי הראשון.
בינואר 2020 הוציא את הסינגל-קליפ הראשון שלו "שמחה שלמה". השיר צבר 1.5 מיליון צפיות באתר יוטיוב.
בדצמבר 2020 הוציא דואט עם הפייטן משה דוויק "ככלות הכל", קאבר לשירו של חוסיין אל-ג'סמי.
בינואר 2021 הוציא את הסינגל-קליפ השני שלו - "שיר פשוט", בלחנו של אלחנן אלחדד. השיר זכה במקום השני בקטגוריית "שיר השנה" מצעד המוזיקה השנתי של הרדיו "קול חי מיוזיק", במקום השלישי במצעד של רדיו "קול ברמה", ובמקום השלישי במצעד של האתר כיכר השבת.
באוגוסט 2021 הוציא לאור את אלבום הבכורה שלו - "ניצוץ יהודי". בתשרי תשפ"ב זכה אלבומו בתואר "אלבום השנה" במצעד המוזיקה השנתי של האתר "כיכר השבת" ובמצעד של רדיו קול פליי. בהמשך אותו חודש התקיים מופע השקה לאלבומו.
בנובמבר 2021 השתתף כשופט אורח בשלב חצי הגמר של תוכנית הריאלטי "כוכב המג'יק קאס" ששודרה בכיכר השבת.
בין פברואר 2022 לאוקטובר 2022 שפט קליין בתוכנית הריאלטי "המלחינים" ששודרה ברדיו קול חי.
באוגוסט 2022 הופיע קליין בהיכל שלמה בירושלים במופע "ניצוץ יהודי". מבקר המוזיקה נתנאל לייפר נכח במופע וכתב ”היה זה משמח מאוד לראות כיצד ניתן לקיים הופעות מושקעות ומלאות גם של אמנים שעדיין נחשבים בתחילת דרכם וכבר יש להם קהל חם ואוהב שכזה.”
באוגוסט 2022 הוציא דואט עם הזמר גד אלבז - "לנסות", שיר אותו כתב והלחין אלחנן אלחדד. באוקטובר 2022 זכה הסינגל בתואר "דואט השנה" במצעד המוזיקה השנתי של תחנת הרדיו "קול פליי" ומלחין השיר, אלחדד, זכה במצעד זה ובשאר המצעדים שנערכו באותה שנה, בתואר "מלחין השנה".
בשנת 2023 הוציא את הסינגלים "להיות שלם", "עוד לא מאוחר", "מחרוזת להיטים" עם דוד ביתן, "קול דודי דופק", ו-"תחזור הביתה" שיצא לאחר אירועי השבעה באוקטובר. באוקטובר 2024 זכה "תחזור הביתה" בתואר "שיר המלחמה של השנה" במצעד המוזיקה השנתי של רדיו קול חי מיוזיק.
בשנת 2024 הוציא את הסינגל "יגיע טוב היום". יצא בתור חלק מהאלבום השני "רגעים גדולים".
באוגוסט 2024 הוציא לאור את האלבום השני שלו - "רגעים גדולים".  באלבום מתארחים הזמרים בני פרידמן וגד אלבז. מבקר המוזיקה נתנאל לייפר שיבח את האלבום וכתב ”קליין מציב רף מקצועי גבוה עם אלבומו החדש ואני שמח ממש לשמוע מוצר משויף ומושקע כזה. אחד המושקעים ששמענו פה בשנים האחרונות. קליין יודע לשיר בסגנונות רבים, אך קל מאד לשמוע איפה הלב שלו באמת נמצא ואיפה הוא באמת יכול "להיות שלם".” האלבום זכה בתואר "אלבום השנה" במצעד המוזיקה השנתי של רדיו קול ברמה.
החל מינואר 2025 משמש כשופט בתוכנית המציאות "הקול החדש" המשודרת ברדיו קול חי.
בפברואר 2025 הוציא את הסינגל "בדרך אמונה בחרתי", אותו הלחין אלחנן אלחדד. שם השיר מבוסס על המילים הראשונות שכתבה אגם ברגר, שהוחזקה כחטופה ברצועת עזה לאחר שנחטפה אליה בטבח השבעה באוקטובר, כשחזרה לארץ במסגרת עסקת החטופים.
אמרגנו של קליין הוא אביגדור מאיר.
חיים אישיים

קליין נשוי לפנינה ואב לארבעה ילדים.
את שם משפחתה של אשתו, קליין, אימץ לעצמו כשם במה ומאוחר יותר כשמו הרשמי. מתגורר בבני ברק.
דיסקוגרפיה > סינגלים

דבר נאה ומתקבל – לחן, עיבוד והפקה - אלי קליין ואיצי ברי. יצא בנובמבר 2016.
וקולו נשמע – לחן - אריאל דהן, עיבוד והפקה - בני לאופר. יצא באוקטובר 2017.
ברכו את השם – לחן, עיבוד והפקה - אלי קליין ואיצי ברי. יצא בפברואר 2018.
נס – לחן - אלחנן אלחדד, עיבוד והפקה - בני לאופר. יצא ביוני 2019.
שמחה שלמה – לחן - אלחנן אלחדד, עיבוד והפקה - שמוליק ברגר. יצא בינואר 2020.
שיר פשוט – מילים ולחן - אלחנן אלחדד, עיבוד והפקה - אבי טל. יצא בינואר 2021.
הר מירון – מילים ולחן - אלחנן אלחדד, עיבוד והפקה - אייל ויאיר שריקי. יצא ביוני 2021.
היום – מילים ולחן - אלחנן אלחדד, עיבוד והפקה - אייל ויאיר שריקי. יצא במרץ 2022.
בדרך אל האור – מילים ולחן - אלחנן אלחדד, עיבוד והפקה - שמואל כהן. יצא ביוני 2022.
להיות שלם – מילים ולחן - שלמה בן דיין, עיבוד והפקה - אייל ויאיר שריקי. יצא בינואר 2023.
עוד לא מאוחר – מילים ולחן - יוסף דודיאן, עיבוד והפקה - אהרלה נחשוני. יצא במאי 2023.
תחזור הביתה – מילים ולחן - יאיר אדלר, עיבוד והפקה - גיא ויהל. יצא בנובמבר 2023, במהלך מלחמת חרבות ברזל.
יגיע טוב היום – מילים ולחן - משה קליין ונוריאל ישר, עיבוד והפקה - נוריאל ישר. יצא במאי 2024.
תמיד ניסים - מילים ולחן - שלמה בן דיין, עיבוד והפקה מוזיקלית - דוד ביתן.יצא באוגוסט 2024.
לא עזבת - מילים ולחן - נפתלי שובל, עיבוד והפקה מוזיקלית - דוד ביתן.יצא באוגוסט 2024.
רגעים גדולים - מילים ולחן - אבי שפרונג, עיבוד והפקה מוזיקלית - אלי קליין ואיצי ברי.יצא באוגוסט 2024.
בדרך אמונה בחרתי- מילים ולחן: משה קליין & אלחנן אלחדד, עיבוד והפקה מוזיקלית: יאיר & אייל שריקי.יצא בפברואר 2025.
דיסקוגרפיה > שיתופי פעולה

יאללה להרים – עם ישי לפידות ושמחה פרידמן. מילים והפקה - ישראל נאבול, עיבוד - עדי נתנאלי. יצא ביוני 2018.
לבחור נכון – קאבר לשירו של אמיר דדון, עם קובי ברומר. מילים ולחן - אמיר דדון ואלדד ציטרין, עיבוד - בני לאופר. יצא בינואר 2019.
משאפ יהודי ישראלי – עם קובי ברומר. עיבוד והפקה - יהונתן אבידני. יצא באוגוסט 2019.
ככלות הכל – עם משה דוויק. לחן - חוסיין אל ג'סמי, עיבוד והפקה - דוד ביתן. יצא בדצמבר 2020.
לנסות – עם גד אלבז, מילים ולחן - אלחנן אלחדד, עיבוד והפקה - אייל ויאיר שריקי. יצא באוגוסט 2022.
בין כוכבים  - עם בני פרידמן.יצא באוגוסט 2024 מתוך האלבום רגעים גדולים.
כנף משוכה

מטוס B-52 בצילום מלמעלה המדגים את כנפי המטוס הנמשכות אחורנית יחסית לציר האופקי של המטוס
כנף משוכה (באנגלית: "Swept Wing") היא תצורת כנף הנמשכת בזווית משורש הכנף יחסית לציר הרוחבי של כלי הטיס, זאת בניגוד לכנף ישרה המותקנת במקביל או לאורך הציר הרוחבי. זווית משיכת הכנף היא הזווית בין הציר הרוחבי לבין שפת ההתקפה של הכנף.
לרוב המושג חל על כנפיים משוכות לאחור (יחסית לכיוון טיסה), אם כי ישנו סוג של כנפיים המשוך קדימה משורשו.
כנף משוכה מקנה ביצועים עדיפים (יחסית לכנפיים ישרות) במהירויות אוויר גבוהות ובפרט בטווח העבר־קולי על ידי הטיית זרימת האוויר הגורמת לדחייה של גל ההלם הנורמלי על גבי הכנף ולכן מועדפת במטוסי סילון רבים בהם מטוסי נוסעים, מפציצים, מטוסי קרב וכן הלאה. עם זאת, כנף משוכה מתאפיינת בביצועים ירודים במהירויות נמוכות המתבטאות במהירות הזדקרות גבוהות יחסית הדורשות מהירות גישה ונחיתה גבוהות יחסית.
לעיתים בשביל לפצות על כך מתכננים כנפיים עם זווית משיכה לא אחידה לאורכה. פתרון אחר הוא כנף בעלת גאומטריה משתנה שעל ידי סיבוב הכנף בשורשה מסוגלת לשנות את ביצועי הכנף בטווח רחב של מהירויות.
היסטוריה > עידן הבוכנה

בשנים הראשונות לאחר הטיסה הראשונה של האחים רייט רוב כלי הטיס כללו כנפיים מלבניות ללא משיכה כלל ופרופלורים בתצורת מדחף (מותקן באחורי המטוס ודוחף אותו) עם המנוע מאחורי הטייסים. תצורה זאת הייתה פשוטה למדי אבל יצרה מספר לא מבוטל של בעיות יציבות. עם הפרופלור והמנוע באחורי המטוס כלי הטיס התאפיין במרכז כובד אחורי ומרכז עילוי קדמי, כמו כן לא היה ניתן לייצר גוף מוארך עם משטחי ייצוב באחורי המטוס המייצבים אותו תוך כדי טיסה. בשנת 1905 ג'ון ויליאם דון (אנ') הבריטי ייצר מטוס כנף מעופפת דו־כנפי עם כנפיים משוכות שכלל משטחי ייצוב בקצות הכנפיים. מטוס זה נחשב למטוס היציב סטטית הראשון. משיכת הכנפיים אחורה אפשרה להזיז את מרכז העילוי מאחורי מרכז המסה ובכך לייצב את כלי הטיס בציר האורכי. התקנת משטחי הייצוב בקצוות הכנפיים המשוכות אפשר יצירת זרוע ארוכה יחסית המאפשרת למשטחים לייצב את כלי הטיס באופן טבעי במהלך טיסתו באוויר.
תצורה זאת הייתה פופולרית במטוסים בעלי פרופלור מדחף. כמו כן היא שימשה במטוסים בעלי פרופלור מסחב (המותקן בקדמת כלי הטיס ומושך אותו) שהיו יותר יציבים סטטית בהם רצו להזיז את מוטת הרוחב העיקרית של הכנף למיקום נוח יותר מבחינה הנדסית, או אם בשלב מאוחר יחסית של התכנון התגלה שכלי הטיס לא יציב מספיק בציר האורכי.
היסטוריה > עידן הסילון

בשנת 1935, במהלך ועידת וולטה (ועידה להנדסת אווירונאוטיקה באיטליה), מהנדס האווירונאוטיקה אדולף בוזמן (אנ') הגרמני הציע שימוש בכנפיים משוכות בטיסה על־קולית, באותה פגישה צוין שייתכן שכנף משוכה גם תשפר ביצועים בטווח המהירויות העבר־קולי. אבל באותו הזמן לא היו כלי טיס או מנועים שיכלו להגיע למהירויות אלו ולכן הנושא נשכח. בשנת 1939 התבצעו ניסויים במנהרות רוח בכנף ישרה וכנף משוכה ב־45 מעלות במהירויות של מאך 0.7 ו־0.9. הניסויים אוששו את השיפור בביצועים בתנאים אלה ולכן המחקר הורחב בשנת 1940 למהירויות של עד מאך 1.21. עם הצלחה בייצור מנועי סילון במהלך מלחמת העולם השנייה החלו לאט לאט לשלב כנפיים משוכות במטוסים הסילוניים הגרמנים (אם כי הכנפיים של המסרשמיט Me-292 היו משוכות משיקולי יציבות ולא מהירות) דוגמת המפציצים בלום ווס P 215, פוקה־וולף Ta 183 ודומים להם.
בתום המלחמה באירופה ברית המועצות וארצות הברית (במבצע מהדק נייר) החלו במרוץ אחר מחקר, מדענים ומהנדסים גרמנים בניסיון להקדים זו את זו, והידע לגבי כנפיים משוכות בעיקר הגיע לידי שני הצדדים. אף על פי שהאמריקאים הכירו ואף אוששו את המחקר הגרמני, מטוס ה־X-1 ששבר לראשונה את מהירות הקול כלל כנפיים ישרות, בעוד מקבילו הבריטי שגם כלל כנפיים ישרות בוטל עקב המחקר הגרמני.
מאפיינים > מאפיינים אווירודינמיים > במהירויות תת־קוליות

בטיסה במהירויות גבוהות, ולקראת הטווח העבר קולי של מהירויות האוויר, זרימת האוויר על גבי הכנף, במיוחד באזורי לחץ נמוך, מאיצה בצורה משמעותית, עד כדי כך שהאוויר זורם במהירות הקול, זרימה זאת נקראת זרימה דחיסה והיא יוצרת גל הלם הנמשך על גבי הכנף ויוצרת גרר גלי גבוה מאוד. מהירות הסף בה מתחילות להופיע תופעות זרימה דחיסה נקראת מאך קריטי. בכנף ישרה מאך קריטי האופייני הוא לרוב בסביבות מאך 0.75. הדרך העיקרית להגדלת המאך הקריטי היא הקטנת מנת העובי של הכנף (היחס בין אורך מיתר הכנף ורוחבה) כאשר הדרך היחידה לעשות כן בכנף ישרה היא להאריך את מיתר הכנף או להצר את עובי הכנף כאשר יש סף מסוים בו הכנף דקה מכדי לשאת את משקל כלי הטיס.
כנף משוכה מייצרת פרופיל מוארך החשוף לזרימת האוויר ועל ידי כך מגדילה בצורה מלאכותית את המיתר של הכנף ודוחה היווצרות של זרימה דחיסה.
ניתן לחשב את המאך הקריטי בתלות בזווית המשיכה על ידי הנוסחה הבאה:
{M_{cr,\Lambda } \over M_{cr,\Lambda =0}}={1 \over \cos \Lambda }
כאשר:
\Lambda  – זווית המשיכה של הכנף.
M_{cr,\Lambda } – מספר מאך קריטי בזווית המשיכה הנוכחית.
M_{cr,\Lambda =0} – מאך קריטי בזווית משיכה של 0°.
ניתן להציג את הנוסחה גם בצורה הבאה:
{M_{cr,\Lambda }}={M_{cr,\Lambda =0} \over \cos \Lambda }
אם ניקח את הדוגמה של  M_{cr,\Lambda =0}=0.7 ו־ \Lambda =30^{\circ } אז ניתן לחשב כי:
M_{cr,\Lambda }={0.7 \over \cos 30}={0.7 \over 0.866}=0.808
המתמטיקה מציגה גורם נוסף — מספר המאך הקריטי מתנהג בצורה זהה בין אם זווית המשיכה היא חיובית או שלילית. כלומר, אין הבדל אם המשיכה היא קדימה או אחורה.
מאפיינים > מאפיינים אווירודינמיים > במהירות על־קולית

במהירות על־קולית הזרימה הדחיסה נדחפת לפני שפת הכנף. גל ההלם יוצר אזור של לחץ נמוך אחריו שלא תורם לעילוי וגורם לגרר גבוה. בשל כך בשביל ביצועים מיטביים הכנפיים צריכים להיכנס לתוך חרוט גל ההלם שזוויתו נהיית יותר ויותר חדה ככל שעולים במהירות ודורשת זווית משיכה גבוה יותר. במאך 1.3 זווית המשיכה הדרושה תהיה 45 מעלות לערך, כאשר במהירות של מאך 2 זווית המשיכה הדרושה תהיה כ־60 מעלות.
התמונה למעלה מציגה את התנהגות גלי ההלם בדגם מטוס כנף ישרה במהירות של מאך 1.2. גל ההלם הנורמלי לפני הכנף נדחף קדימה ונושק לשפת ההתקפה של הכנף ולכן גורם לגרר מוגבר. בנוסף ההפרעות ואזור הלחץ הנמוך לפני הכנף יכולים לגרום לפרפור על גבי כנפיים בעלות מנת־ממדים גדולה.
התמונה למעלה מציגה התנהגות גלי הלם בדגם מטוס בעל כנף משוכה במהירות של מאך 1.2. שפת ההתקפה של הכנף לא מתערבת בהתנהגות גל ההלם ועל ידי זה מקטין את גרר הגלים ומשפר את ההתנהגות כלי הטיס במהירויות אלו.
מאפיינים > מאפיינים מבניים

כנף משוכה מתאפיינת בהארכה של מוטות הרוחב יחסית לכנף ישרה בעלת אותה מוטת כנף אך גם צלעות כנף ארוכות יותר, מה שמגדיל משקל אבל גם מתאפיין בקשיחות נמוכה יותר. קשיחות נמוכה יחסית גורמת לפיתול הכנף לאורכה במהלך טיסה ושינוי התנאים (תמרון, מערבולות וכדומה) גורמת לשינוי זווית ההתקפה המקטינות את יעילות הכנפיים, במיוחד בקצוות. בשביל למנוע את הפיתול נדרשת הקשחה משמעותית שתגדיל את משקל הכנפיים בצורה משמעותית ולכן מעדיפים לתכנן כנפיים המיועדות להתפתל ולהתאים אותם לתופעת הפיתול על ידי זווית הכוונה.
סוגי כנף משוכה > משיכה לאחור

כנף משוכה לאחור היא הכנף האופיינית למטוסי הסילון ובמיוחד מטוסי הנוסעים הסילוניים. כאמור, כנף כזו מתאפיינת במוטות רוחב ארוכות וקשיחות נמוכה יותר אבל לרוב מאפשרת ייצור כנף בעלת מנת־ממדים גדולה המקנה ביצועים מיטביים במהירויות תת־קוליות גבוהות וגם יחס גלישה (יחס קצב הנמכה לתנועה קדימה ללא מנועים) טוב. עם זאת כנף משוכה אחורה מתאפיינת בזרימת אוויר לרוחבה הזורמת יחד עם המשיכה ועל ידי כך מגדילה את מערבולת קצה הכנף ובכך מגדילה את הגרר הכללי. כמו כן היא מתאפיינת בהזדקרות שמתחילה בקצות הכנף, מה שגורם לירידה ביכולת לניהוג בגלגול במהירויות נמוכות, מפני שזרימת האוויר נפרדת ולא מושפעת ממשטחי המאזנת המותקנים בקרבת קצה הכנף.
כנף משוכה עם מנת־ממדים גדולה מאפיינת מטוסי סילון אזרחיים וכן מפציצים סילוניים תת־קוליים. כנף משוכה עם מנת־ממדים קטנה מאפיינת מטוסי־קרב ומפציצים על קוליים.
סוגי כנף משוכה > משיכה לאחור > כנף סהרית

כנף סהרית היא כנף בעלת שתי דרגות משיכה, כאשר לקראת קצוות הכנפיים המשיכה מתמתנת, זאת כדי לשפר את ביצועי הכנף במהירות נמוכה — מקטין את מהירות ההזדקרות של קצוות הכנפיים. כנף זאת מהווה פשרה מבחינת ביצועי הגרר והעילוי של הכנף במהירויות עבר־קוליות.
כנף זאת שימשה מספר מצומצם של מטוסי סילון כבדים מוקדמים, שכן אמצעים הנדסיים ותפעוליים שונים שיפרו את ביצועי הכנף או אפשרו מהירויות גישה לנחיתה גבוהות יותר.
סוגי כנף משוכה > משיכה לאחור > כנף דלתא

כנף דלתא מתאפיינת בשפת התקפה בעלת זווית משיכה גבוהה, כאשר זווית המשיכה של שפת הזרימה היא הרבה יותר מתונה ויחדיו הן יוצרות צורה של משולש. שורש כנף וצלעות כנף זו נוטים להיות ארוכים מאוד, מוטות הרוחב נוטות להיות קצרות יחסית אבל גם מרובות יותר מכנף רגילה. הכנף נוטה להיות קשיחה, בעלת מנת־ממדים קטנה. כנפיים כאלה הן פשוטות יותר לייצור, ויכולות לשאת הרבה דלק יחסית לסוגי כנפיים אחרים ולכן מאפשר ייצור כנף דקה יחסית מה שמשפר את נתון המאך הקריטי. עם זאת הכנף מתאפיינת בביצועי מהירות נמוכה ויחס גלישה גרועים ולכן מאפיינת מטוסים על־קוליים בלבד.
סוגי כנף משוכה > משיכה קדימה

כאמור, משיכה קדימה משפרת את נתון המאך הקריטי של הכנף בדיוק כמו משיכה אחורה. אבל בניגוד לה במשיכה קדימה זרימת האוויר לרוחב הכנף נוטה לכיוון השורש, מה שמקטין את הגרר מפני שזה מקטין מערבולות כנף. כמו כן בניגוד לכנף משוכה אחורה כנף משוכה קדימה מזדקרת בשורש הכנף. לכן גם אם נכנסים למצב של הזדקרות, ישנה עדיין יכולת משמעותית לניהוג בגלגול, מה שלא אפשרי לרוב בכנף משוכה אחורה המזדקרת בקצה הכנף ובשל כך המאזנות מאבדות את יכולתם לנהג. הכנף גם מתאפיינת לרוב בנתון זווית התקפה קריטית גבוה יחסית ולכן מאפשר תאורטית יכולת תמרון גבוהה מאוד. עם זאת, בזווית התקפה גבוהה זרימת האוויר מעקמת את קצה הכנף מעלה, מה שמעלה את זווית ההתקפה של הכנף, מה שיוצר משוב חיובי המחמיר את המצב ולכן כנף זו לא הועדפה על כנף משוכה אחורה. אם כי שיטות ייצור וחומרים מרוכבים מתקדמים מסוגלים להתמודד עם תופעה זו. עדיין, כנף זו לא נכנסה לשימוש וקיים מטוס אחד בלבד המיועד להשתמש בה באופן סדרתי.
סוגי כנף משוכה > משיכה משולבת

כנף משיכה משולבת היא ניסיון להתגבר על תופעת פיתול הכנף. בשורש הכנף היא משוכה לכיוון אחד ואז באמצע הכנף זווית המשיכה מתחלפת. ישנן שתי תצורות אפשריות: כנף M – כנף משוכה קדימה בשורשה; וכנף W – כנף המשוכה אחורה בשורשה. שני סוגי הכנף הוצעו בגרמניה לקראת סוף מלחמת העולם השנייה, אבל מעט מאוד מחקר הושקע בהם והחסרונות והסיבוכים ההנדסיים שהם כללו האפילו על היתרונות.